Formandens beretning 2021.

Sidste år havde vi en tilgang på 15 medlemmer så vi endte på 65.

I år er antallet faldet til 55. Der nogen gået ud, men også kommet andre til.

Grundet corona havde vi igen ikke standerhejsning, idet vi ikke måtte samles flere.

Benny fik lavet flotte flyers som vi delte ud i lokalområdet i starten af sæsonen.

Vi startede sæsonen som vi plejer i april. Bo og jeg har stået for Drop in hver torsdag fra kl. 17 – 19. Vi startede torsdag den 6. maj. Vi har holdt aktiviteten åben hele sommeren og sluttede torsdag den 23. september. Her havde vi inviteret alle medlemmer til spil enten ude eller til bordtennis i klubhuset med efterfølgende mad. Vi var ca. 10 pers. Kun de som havde været til drop in plus udvalgsmedlemmerne. Vejret var rigtig dårligt. Vi blev inde og grillede bøffer og pølser på terrassen. Hyggeligt arrangement.
De nye der er kommet til er hovedsageligt blevet interesseret via Drop in. Her er der også socialt samvær alle lærer hinanden at kende.
Vi håber at få noget træning op at stå for juniorerne næste år. Vi skal så huske at det ikke skal være samme dag som fodbolden.

Sidste år fik vi bevilget nye streger og nye net til banerne. Det fik vi så. Stregerne måtte vi kæmpe med et stykke tid, de blev ved med at løsne sig. Det viste sig de skulle have oseaner af vand. Bo, banemændene og jeg har vandet og tromlet og tromlet. Bo har været på banerne bare for at vande og tromle. Til sidst fik vi flere søm fra kommunen og nu ligger de nogenlunde, men skal stadig have mere vand end de gamle.

Der er kommet rigtig meget ukrudt på banerne, vi har holdt ukrudts dag og har planer om en mere. Vi pillede 5 mand i 4 timer. Drænet fungerer ikke optimalt mere, blev lagt i 1983. Dette er også med til at ukrudtet får bedre fat.
Vi håber til næste år, at få en banemand der har bedre tid og mulighed for at passe banerne. De sidste to år er vores banemænd blevet ramt af fysiske skavanker.

De sidste, nu 4 år har vi kæmpet med kommunen om at få renoveret banerne radikalt. Også i år kom vi ikke med på budgettet.

* Drænet er dårligt
* Rammen rundt om er pil rådden.
* Vi syntes ikke det er ok der skal bruges så meget vand, miljø hensyn.
* Vi har kun manuel vanding.

Det svært for klubben, at finde en banemand der kan lægge nok kræfter i vedligehold af banerne.

Igen i år har vi skrevet til alle byrådsmedlemmerne inden budgettet forliget.

I år kom der flere svar:

Annette Rivea
Kirsten Jensen
Lars Ole Skovgård
Hanne Kirkegård
Klaus Markussen

Vi har haft besøg af Lars Ole og Hanne.

Lars Ole foreslog vi fik kunstbaner. Derfor har Bo og jeg været i Gørløse for at afprøve dem. Vi var positiv overraskede.

Hanne Kirkegård har også været her. (formand for idræt og Sundhedsudvalget). Hun er positiv stemt. Hun bad mig om at undersøge prisen på kunstbaner. Det bliver ca. det halve af Red Plus. Kommunen har også fået tilsendt planen for drænet. Jeg er i fortsat dialog med hende for i det mindste at få efterset drænet inden næste sæson. Hun sagde også det ville være fint om vi kunne skaffe sponsorer.

**Bordtennis:**

Er ikke kommet i gang endnu, men nu sker der noget. Jeg var til møde med den gruppe der tager sig af klubhuset i går, 26.10. Vi skulle beslutte, hvordan klubhuset skal forlades efter brug.

Jeg har i samråd med Linda lavet om på betaling for at spille. Sæsonen bliver fra oktober til oktober. Man skal stadig være 25 år for at blive medlem. Et medlemskab koster 150 kr. En familie 300 kr. En gæst 20 kr. betales over Mobile Pay.

Kommunikationsgruppen som jeg har siddet i et par år er nu skrumpet ind fra 4 til 1 – mig. Jeg fortsætter med at sætte en idrætsgren på facebook hver uge. Der kommer stadig flere følger med siden. Tine fra gymnastikken har også fået adgang til systemet, så hun sætter på for gymnastikken.

Margit H. Enevoldsen